Folketing
2011-03-04

Vi er på vej meget langt ned i detaljen. Det, jeg kan konstatere, er, at vi har en meget nøje gennemgang af de ansøgere, der bliver sat på et lovforslag, og hvis det er sådan, at vores efterretningstjeneste anbefaler, at man ser tiden an i forbindelse med en eller flere af ansøgerne, så er der enighed i Folketinget om, at det nok er en meget god grund, og det gør vi så. Og de henstillinger efterlever vi, ved at der bliver stillet ændringsforslag, som Folketinget så er enige om, og derefter vedtager vi hele lovforslaget samlet set. Det betyder ikke, at de pågældende mennesker er fuldstændig afskåret fra at få dansk statsborgerskab, det betyder bare, at der lavet en timeout i et øjeblik, hvor man lige vil se situationen an. Det er jeg fuldstændig tryg ved at vi gør, og det tror jeg hele Folketinget er – det er jo derfor, hele Folketinget er enige om, at vi gør det.